
     R E F E R A T  D E  A P R O B A R E
  pentru modificarea  Hotărârii Consiliului Local al Municipiului Brad
  nr. 161/2024 privind organizarea comisiilor de specialitate ale
 Consiliului Local al Municipiului Brad, cu modificările
 și completările ulterioare


	Prin adresa înregistrată la Primăria Municipiului Brad sub nr. 37540/01.08.2025,  domnul HĂRĂGUȘ Adrian - Nicolae, consilier local ales pe listele Partidului Național Liberal, și-a prezentat actul de demisie din funcția de consilier local în cadrul Consiliului Local al Municipiului Brad.
	De această demisie Consiliul Local al Municipiului Brad a luat act prin Hotărârea nr. 137 adoptată în ședința extraordinară, convocată de îndată, din 5 august 2025.
	Prin  Încheierea civilă nr. 1250/CC/2025,  pronunțată în ședința din camera de consiliu din data de 11 august 2025, în dosarul nr. 1376/195/2024/a4 al Judecătoriei Brad, a fost validat mandatul consilierului declarat supleant pe listele Partidului Național Liberal la alegerile locale din iunie 2024, domnul PERIAN Mirel - Mircea.
Astfel, consider că se impune modificarea componenței Comisiei de urbanism, amenajarea teritoriului, lucrări publice, protecția mediului înconjurător, conservarea monumentelor istorice şi de arhitectură și respectiv a Comisiei pentru administrație publică locală, juridică, apărarea ordinii publice, respectarea drepturilor și libertății cetățenilor, în sensul înlocuirii domnului consilier local, HĂRĂGUȘ Adrian - Nicolae, cu domnul consilier local, PERIAN Mirel - Mircea.
În contextul celor de mai sus am inițiat prezentul proiect de hotărâre prin care am propus modificarea Hotărârii Consiliului Local nr. 161/2024 privind organizarea comisiilor de specialitate ale Consiliului Local al Municipiului Brad, cu modificările și completările ulterioare și îl spun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 124, art. 125 și ale art. 129 alin. (1) din O.U.G. nr. 57/2019 privind Codul administrativ, cu modificările și completările ulterioare.

